கேள்வி: தாலியம்(I) அயோடைடு - இயற்பியல் பண்புகள் பற்றி விளக்கவும்.
பதில்: தாலியம்(I) அயோடைடின் அறை வெப்பநிலை வடிவம் மஞ்சள் நிறமாகவும் சேர்சாய்சதுரக்கட்டமைப்பிலும் உள்ளது. இது உருக்குலைந்த சோடியம் குளோரைடு கட்டமைப்பில் உள்ளதாகக் கருதப்படுகிறது. சிதைந்த அமைப்பு சாதகமான தாலியம்-தாலியம் தொடர்புகளால் ஏற்படுகிறது. மிக நெருக்கமான Tl-Tl பிணைப்பு தூரம் 383 பைக்கோமீட்டர் ஆகும். 175 °செல்சியசு வெப்பநிலையில் மஞ்சள் வடிவம் சிவப்பு CsCl வடிவமாக மாறுகிறது. இந்த கட்ட மாற்றம் மின் கடத்துத்திறனில் சுமார் இரண்டு அளவு தாவலுடன் சேர்ந்துள்ளது. RbI, CsI, KI, AgI, TlBr மற்றும் TlCl போன்ற பிற ஆலைடுகளுடன் TlI சேர்மத்தை மாசிடுவதன் மூலம் CsI கட்டமைப்பை அறை வெப்பநிலையில் நிலைப்படுத்த முடியும். எனவே, சுற்றுப்புற நிலைமைகளில் கனசதுர மற்றும் நேர்ச்சாய்சதுர TlI கட்டங்களின் நிலைத்தன்மைக்கு மாசுகள் இருப்பது காரணமாக இருக்கலாம். 160 கிலோபார் என்ற உயர் அழுத்தத்தில், TlI ஓர் உலோகக் கடத்தியாக மாறுகிறது. LiF, NaCl அல்லது KBr அடி மூலக்கூறுகளில் வளர்க்கப்படும் நானோமீட்டர்-மெல்லிய TlI படலங்கள் கனசதுர பாறை உப்பு அமைப்பை வெளிப்படுத்துகின்றன.